“ทองคำ” เช้านี้ปรับขึ้น 50 บ. รูปพรรณขาย 31,000 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท ทำให้ทองรูปพรรณขายออกบาททองคำละ 31,000 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 50 บาท ทำให้ทองรูปพรรณขายออกบาททองคำละ 31,000 บาท
4 ก.ค. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (04 ก.ค. 65) ปรับราคาขึ้น 50 บาท จากราคาปิดตลาดเมื่อวันเสาร์ที่ผ่านมา (02 ก.ค. 65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.28 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 รับซื้ออยู่ที่บาททองคำละ 30,400 บาท ขายออกบาทละ 30,500 บาท
ด้านทองรูปพรรณ 96.5% รับซื้ออยู่ที่บาทละ 29,850.04 บาท ส่วนราคาขายออกอยู่ที่ 31,000 บาท ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,809.50 ดอลลาร์/ออนซ์
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า ราคาทองคำสัปดาห์ อาจขยับราคาขึ้นอีกรอบ หลัง รอบสัปดาห์ที่ผ่านมาปรับฐานในระดับ 1,800 เหรียญสหรัฐต่อออนซ์ ควบคู่กับความชัดเจนของการปรับขึ้นอัตราดอกเบี้ยของธนาคารกลางสหรัฐ หรือ เฟด ที่ ทำให้การลงทุนในสินทรัพย์เสี่ยงอย่างคริปโทเคอร์เรนซี ปรับตัวลงรุนแรง
ทำให้การลงทุนในทองคำที่มีความมั่นคงนักลงทุนจะหันกลับมาลงทุนมากขึ้นในราคาระดับนี้รวมไปถึงการเข้าซื้อของกองทุนขนาดใหญ่ที่อาจทำให้ราคาทองคำขยับปรับตัวขึ้นได้ในสัปดาห์หน้า โดยคาดว่าจะอยู่ในกรอบ 1,785-1,825 เหรียญสหรัฐฯต่อออนซ์ แต่ความผันผวนอาจมีในช่วงการปรับฐานราคา ซึ่งอาจย่อตัวก่อนปรับตัวดีดขึ้นในระยะปลายสัปดาห์ ดังนั้นนักลงทุนควรรอจังหวะการเข้าซื้อที่เหมาะสมเพื่อทำกำไร